ບາສີນັ້ນມີຂໍ້ສັນນິຖານວ່າໄດ້ປະດິດຂຶ້ນມາຈາກຄະຕິຄວາມເຊື່ອຂອງພາມ ພິຈາລະນາຈາກການນຳໃບຕອງມາປະດິດບາສີ ເນື່ອງດ້ວຍໃບຕອງນັ້ນເປັນຂອງສະອາດບໍລິສຸດບໍ່ມີມົນທິນຂອງອາຫານເກົ່າໃຫ້ແປດເປື້ອນ ແລະອີກປະການນຶ່ງກໍຄື ຮູບຮ່າງລັກສະນະຂອງບາສີທີ່ໄດ້ຈຳລອງເຂົາພະສຸເມນເຊິ່ງເປັນທີ່ສະຖິດຂອງພະອິສວນ ຕະຫຼອດຈົນເຄື່ອງສັງເວຍກໍມີຄວາມເຊື່ອມາຈາກຄະຕິພາມເຊັ່ນ ໄຂ່ ແຕງກວາ ໝາກພ້າວ ຮວມເຖິງພິທີການ ເຊັ່ນ ການວຽນທຽນ ການເຈີມ ແລະພິທີການຕ່າງໆ ເຫຼ່ານີ້ ພາມເປັນຜູ້ປະກອບພິທີທັງສິ້ນ